b'\n_START_ARTICLE_\nArmanas Abramavi\xc4\x8dius\n_START_PARAGRAPH_\nArmanas Abramavi\xc4\x8dius (g. 1962 m. lapkri\xc4\x8dio 27 d. Zarasuose) \xe2\x80\x93 teisininkas, teis\xc4\x97tyrininkas penalistas, Lietuvos Auk\xc5\xa1\xc4\x8diausiojo Teismo teis\xc4\x97jas, Vilniaus universiteto Teis\xc4\x97s Fakulteto profesorius, buv\xc4\x99s Lietuvos Respublikos Konstitucinio Teismo teis\xc4\x97jas.\n_START_SECTION_\nBiografija\n_START_PARAGRAPH_\nArmanas Abramavi\xc4\x8dius 1985 m. baig\xc4\x97 teis\xc4\x97s studijas VU Teis\xc4\x97s fakultete; liko d\xc4\x97styti Baud\xc5\xbeiamosios teis\xc4\x97s katedroje. 1991 m. baig\xc4\x97 aspirant\xc5\xabr\xc4\x85 Maskvos M. Lomonosovo universitete ir apgyn\xc4\x97 teis\xc4\x97s moksl\xc5\xb3 kandidato disertacij\xc4\x85, teis\xc4\x97s moksl\xc5\xb3 kandidatas (laipsnis nostrifikuotas \xc4\xaf socialini\xc5\xb3 moksl\xc5\xb3 daktaro laipsn\xc4\xaf)._NEWLINE_Buvo VU Teis\xc4\x97s fakulteto prodekanas. VU TF Baud\xc5\xbeiamosios teis\xc4\x97s katedros profesorius, d\xc4\x97sto kurs\xc4\x85 \xe2\x80\x9eBaud\xc5\xbeiamoji teis\xc4\x97 (Specialioji dalis)\xe2\x80\x9c._NEWLINE_Nuo 1991 iki 1992 m. LR Auk\xc5\xa1\xc4\x8diausiosios Tarybos Kra\xc5\xa1to apsaugos ir vidaus reikal\xc5\xb3 komisijos patar\xc4\x97jas, nuo 1993 m. LR Seimo Juridinio skyriaus konsultantas, nuo 1993 iki 1995 m. LR teisingumo ministro pad\xc4\x97j\xc4\x97jas, nuo 1995 iki 1997 m. LR Prezidento patar\xc4\x97jas, nuo 1997 iki 2000 m. LR Prezidento patar\xc4\x97jo referentas, nuo 2000 iki 2002 m. LR Prezidento patar\xc4\x97jas, Teis\xc4\x97s departamento vadovas, nuo 2002 m. kovo m\xc4\x97n. iki 2011 m. kovo 14 d. LR Konstitucinio Teismo teis\xc4\x97jas. Nuo 2011 gegu\xc5\xbe\xc4\x97s m\xc4\x97n. Lietuvos Auk\xc5\xa1\xc4\x8diausiojo Teismo teis\xc4\x97jas.'